Psykosyntesen er en [[psykoterapi|terapiform]] og alternativ [[psykologi]]sk teori med hovedvægt på en [[spiritualitet|spirituel]] tilgang til mennesket. Psykosyntesen blev udviklet af den italienske [[psykiater]] Roberto Assagioli i starten af 1900-tallet, delvist med inspiration fra [[Sigmund Freud|Freuds]] [[psykoanalyse]], som Assagioli dog anså for at have en for begrænset og for materialistisk tilgang til mennesket. Psykosyntese er beslægtet med den langt mere kendte jungianske [[dybdepsykologi]], og [[Carl Gustav Jung|Jung]] brød med Freud af samme årsager som Assagioli. Psykosyntese regnes i dag for at tilhøre feltet '''[[transpersonlig psykologi]]''', som ikke nyder høj status i mainstream psykologi eller akademiske kredse, hvor et spirituelt menneskesyn anses for at være uvidenskabeligt. Assagioli selv hævdede dog at arbejde på videnskabeligt grundlag.
Psykologi